Yuhanna
1
1 ki kaba kero wii, lakero co kino kange kwama, la kero co kwama 2 co wuro kange kwama ki kaba 3 dikero gulam kebo ci nen la dikero kange mani wo ci mani kebo ci ne ne. 4 dumi kino cinen, la dume cuo co filank nubo ko gwam 5 filanko weni mor kumta cili, la kumta cili labo bi kwan cero. 6 nii kange wi kwama tomu we, wo dencero Yohanna. 7 ci bou naci war kedor filangeronin lana nubo gwam na ne bilengke ki warke ceu. 8 Yohanna kebo filanko, la ci bou ri naci ne karke dor filankero nin 9 filanko kendo, wo ne nubo gwam filangeu, bou ti dor bi tiner. 10 cin wi dor bitiner, cii ma dor bitinero cinen la dor bitinero nyom co bo. 11 cin bow wo cee nin di, wo ceu yõ co bo. 12 dila gwam wo yoceri, wo ne bilenke ki dencereri, cin ciya cinen cii a yilam bi bei kwama 13 buro ci ka bo ci kebe ki bwiyele kaka a ki cii ka bwiyek kaka cui ka niik la ki cui ka kwama 14 kero wo yimla bwi la yi kange bo. bin tom duktanga ceko, duktanga nawo wiin cuar bow kwamanine, diin ki lima kange bilen ke. 15 Yohanna ne warke dorcerla toki kibi kwan ki “wo co wo mitok ker dorcer miki “cuo wo bou bwikom mikeu laye dwika la cin beken ten minen.”' 16 wori mor diika ceko gwambe bin yo luma dor lumar. 17 la werfundo bou kang mucak. luma kange bilenkeu bou kang Yeecu kiritti. 18 kange man wo tom kwama wiye, kwama wiin cuar wo yim cunga tee, la cin nung binen kwama 19 won co werka Yohanna, ki kwama Yahudawa mor Urucalima tuom nob wabeb kange lewiyawa cinen naci me co “mwin we?” 20 cin toki, ci cuerbo cuerke, la cin tok bilenke “mi kebo kiritti.” ciki, “mi kebo” cii ki, mo nii tomange dukume?” cin “o-ong” 22 la cin yico ki mwin we, la nanyi fiyam dike nyi yi nubo tuomou nye ti? mwiki tok mwiki ye dor mwer?” 23 ciki “min diir, cuo bi cuor ti mor yere, kom ywelum nure kwama ciyer, dong-dong nawo kaya nii tomange dukumeu tokeu.” 24 ciin tom kangenbo mor nob dinglingeb, 25 la cin me co, ri cin yi coki, “yebwi mwi yu mwem tiye no mwi kebo kiritti kakaa, Iliya kakaa nii tomange dukumeri?” 26 Yohanna ciya cinen ki miki yu mwembo ki mweb. dila kange wi tim more kume wo kom yom beu 27 co wo bou bwi miyeu, duka taceko mi labon kwi. 28 ci ma dike buro baitanya dinge urdun ne wi neu, fiye Yohanna yum mwembo tiyeu. 29 cyel fini ceri Yohanna to Yeecu bou ti cinen la ciki, “to, be kweme kwama wiren wo tunm bwirnan ker dor bitineu. 30 co wo mi yi kom miki, wo bou bwikob mike laye, wori ciki no kabum minin 31 mi nyom co bo, la na nung Iciraila nin co, mibou mi yu mwem kwamambo tiki mweme. 32 Yohanna ne werke ki min to yuwa tangbeko yirauti dii kwama na nagumfe ri yi ken dor cer. 33 mi nyom cobo, dila cuo wo tom ye ki yu mwem kwamambo ki mwemeu yi ye ki, dor nii woro mwi to yuwa tangbeko a yirauti na yitiyeri, cou wo ayu mwem kwamambo tiki yuwa tangbeke 34 min tom ri. min ne werke wo bi bwe kwama.” 35 tak, ki cel fini, kambo Yohanna tim kange yob mor kwanka ceke, 36 cin to Yeecu cuken ti, dila Yohanna ki to, be kwame kwama,” 37 nob bwankab ceko yobeu nuwam dila ci toke la cin bwangten. Yeecu 38 la Yeecu yila nuwe to cii bwang cinen ten firi ci ki “ye ko cuii tiye?” cin ciya co, “rabbi (wo no yila kangum ri co “nii merangka”), “mwi ki da fe?” 39 cin yici, “kom bou nako to,” la cin bow cin to fiye ci dam tiyeu, cin dam wi kange co ka kuko cou la darum kange kang kenekko teer. 40 wiin mor nubo yobeu wo nuwa Yohanna tok ker di bwangten Yeecu, andiranwuc yi cimon Bitruc. 41 cin terri ci fiyan kece Bitruc la yi co ki” nyin fiyam Almacihu (wo no yilangum ri co; kiritti) 42 cin bou ki co Yeecu nin, la Yeecu to cori ki “mwin ci monbi bwe Yohanna. ci ya co nen ki Kefac “(no yila kangumri Bitruc)” 43 ciel fini ce ki kwama wo Yeecu cui naci cu cielili, cin fiya Filibuc lanyi co ki, “bwang menten.” 44 la Filibuc ceru'u Batcaida, cinan lor Andrawuc kange Bitruc. 45 Filibuc fiya Natana'ilu yi coki, “co wo muca mulangi dor cer mur werfuneu, kange nob tomangeb dukumere, nyim fyam co, Yeecu bi bwe Yucufu wo Nazaret.” 46 Nataniyelyi co ki dikero ken antin ceru mor Nazaret ka? “Filibu yico, “bou na to.” 47 Yeecu to Nataniyel yauti cinen la tok ker dor cer “to nii Iciraila kendo, wo cuwer ke mani cineneu.” 48 Nataniyel yico “ma nyi mwi nyimom yere?” Yeecu ciya co la yico, na nyimde Filibuc co nen ki kwama wo mwi yim dimer tiir nying cine min tom nen.” 49 Nataniyel ciya cinen, nii merangka mwibi bwe kwama mo liya Iciraila “ 50 Yeecu ciya lan yico, wori min yi nen miki min tom nen dimer tiir nying cin, mwi ne bilenke? mwanto dikero dur tini la weu.” 51 la cin yici ciki bilenke, mi yi komti, kom to dii kwama wumom la nob tomangeb kwama ki kwii ki yirai dor bi bwe nii fire.”