Dimero 5
1 Cin beken dinge caciyo wineu mor Gerasenes. 2 Na wo dang Cang, la Yecu yiram mor nabire kange nii kidwiti yuwa cerou mor twe tinin con wakanco.
3 Nii cuwo kiyi mor twetinin nii kange mani win a tacoti ki diker ko carka. 4 cin bwabangum coki kol kene kange bwatiye kiriti-kiriti con biyetangum nii mani a bwacoti takke
5 Kume kange kakuk mor tuwetinim kange bang nii ci kwabang kyanye ti ci biye bwiceti ki tero caayeu. 6 La con to Yeco firen kutan con cwa con ya cinen ci cung-cunge kabum cem.
7 Con Cii wiye kidiro dor, ki “Yee ma mati kange mwe Yecu?” Bibwe kwama kibwico, min kennen neyere dotange. 8 La yii coki cerou kale mwo bwekelkele cerum bwice.
9 Meco wi denmwero co tok ki den miro meki nyo dutce. 10 La ta kenang coti ki tikan cire kange bitiwo
11 Kilan nyere durko kange wi yare cuwo ma canati fer bangye de cuwo nin. 12 Ci kenco ca dobci na cin doken bwi co kene ciya cinen. Kelkeliyo ceri doken bwi nyere ci bikate yob. 13 Ngere bikate yobeu yiram firen bang ci yarken mor mweme.
14 Nobo to ngere tiyeu cin doken mor cinan lor kange cinokur bidom, ci ne fulen dike bwiyeu. Nubou kila cinya nacin too diker bwiyeu. 15 Cin bo Yecu nen cin too nii woki kelkeli yimye, kwamer merum ki kulen taito tamco.
16 Nubowo tum diker fiya nii wo ki kelkeliye, cin ya cin yi nubo diker citoo bwi kange Ngereu. 17 Nubo kenanco ca cerum mor bitineciyeu.
18 Co nii wo kelkelibo ma liyar ti ki ceu la co too Yecu a dokenti mor na bire mwenge co ya cokken Yecu na ci bwangtenco. 19 Dila Yecu ciya cinenbo, Yi co mo yakenti lokum fiye nubo lokume wiyeu, yici luma ko teluwe ma mweneu. 20 Nii wo doken dikafoli co tok diker durko Yecu ma cimeneu gwam ce cin dimki yumanka.
21 Yecu yabken dingye caciyo wineu mor na bire mwenge, na bom nubo kentangum co dinge cacionen. 22 La kange win mor nubo dur kuwabi coti ki Yayiru nbou fiye co wiye yira cunken kabunce co to ce. 23 Kenan coti, tokti bibwemi nuwabo luma, da dom bwar. Ma ken nenti biya lomi na yoti kan docer na co fiya luma, na co bum. 24 La co yaken wari kange co, na bom nobe cin bwang cimenten, ci kukkan coti.
25 kange nawiye wi corbwiyale ti con din caro kwob culomboyob. 26 Nuwa dotange bicum cin ya nob twakabo nin con twal kiyemer duce dila co fiya bo luma, dikerero yokka mattiye. 27 Co cin nuwa fulen Yecu coci bwangum bwi ceko ci yakenti mor nube, la con tei bwi bellece.
28 Wori co tok ki tano man tayum bwi belleceri man fiya luma. 29 Ka taikamiko, curka bwilko an tim, la con nuwa bwi ci con fiya luma komka ceko nen.
30 Can nawo Yecu nuwa bikwando ceri bwici. La con yilakange mor mwerkankako con mee “we tai bellemi?”. 31 Bibei tomange ce yiki “Mor mwerkanka nubo kila nyeu mon mwe muke “we tai nene? 32 Yecu wulongi na co too we tai ce.
33 Nawiye co nyomom diker bwiye co bo mor taiye kange yilang bwiyek kabum Yecu co yi co bilenke. 34 Yii co, bwe bilenker mwero twam nen, ya kwamer mo fiya luma twirak mweko nen.
35 Co tokkankeroti kange nawiye wo nyori kangem no mor lo dur waber ciki bibwemwe bwiyam ye bwi mo tom nii meranka tiye?
36 Yecu nuwa diker ci tokeri co yi nii dur kurbi wabero ki nure tai ne bilenker. 37 Dob kange nii wari kange co, kan Bitru, Yakubu kange Yuwana yii Yakubu. 38 Cin dou mor Lor nii dur kubi waber co to nubo mor fir nere ci ciwiyeti kamboken.
39 La cin do luwe nendi coyi nubo “ye bwi kom dor kumeroti kange wiye?” Bubiya bwiyabo kidadum. 40 La ci nung co ti Di co cokken ci kale gwamce coo te bwe kange nee bubiya kange kangem wari kange ceu cin do mor fiye bubiya wiye.
41 Con ta kang bubiyako yi co ki “Tilatha koum” ki yiki bubiya Kweni”. 42 Can nawo bubiya kweni ta yambo [Cor cero dim kwobcilombo yob]. can nawo nobu yila ki diger nyomanka bicum. 43 Yi ci nii na nyomde. yi ci ciya ne co cari.