17
1 kambo Yeecu tok nyeri, kun nuweceu dii. yiki, kan keneko lam, duktang bikwe mwe, na bweu duktangnen. 2 kambo nuwa neco bikwan dor bibwe nifireu naci necii dume wo mwa neco manki dika. 3 won dume manki dika: ciya nyimom nen, mun kwama wincwar nii bilengke, kangeco mwa twomuweu, Yeecu kiritti. 4 min duktangnen dor bitiner, mindim na'nyendo muneyereu. 5 naweu tee kwama, duktangye wari kange mo kiduktangka ko miciko wari kange mo kikaba nyime dor bitinero no wiyeu. 6 min fwetang nubowo mwaneye dor bitinereu den mwero. cine mwe, mun neken yeci, cin yo mwero. 7 canneu cin nyimom dikero mwaneyereu munen kwarub, 8 min neken ci kero muneyereu gwam. cin yo cin nyimom ma cirou munen, dicine bilengke mwo mu twom yere. 9 min kwob cinen dilo. miki kwom dilo kici nubo muneyere kebo dor bitiner, wori cina mwe. 10 wuyak dike na mweu nami, dige namiyeu na mwe, min duktangci. 11 naweu mimani dorbitiner, nubowe kino dorbitiner, miki yang munen. 12 Tee wucakke. tannci mor dene mweu mwaneyereu naci yilam win, kambo bi wiwineu. 13 mi bouti munwn, dila mi tok dikewoti dorbitiner na fuwor nerer miro dim. 14 min neci ker mwero, dila dorbitinero koci wori ci kebo na dorbitineroce, kambo mi kebo na dorbitineroceu. 15 miken nenbo na tumci dorbitiner, dila na tamci yora fiye nubo bwirko wiyeu. 16 cikebo na dorbitineroce, kambo mi kebo na dorbitineroceu, 17 yo kenci nadore mwece dorbilengker. ker mwero bilengke. 18 nawo mu twomye dorbitinreu, mi twomci nyo dorbitiner. 19 min yoken dormiro munen kercir, na cekenciyoken dor ciro ker mwer. 20 kebo kawo mi kwob dilo tiye, kange birombo a ne bilinti keti minen ki ker mwereu, 21 naci yilamwin tee kwama kambo mu more miyeu, miti keni naci nowi more be na dorbitinerowo nebilengke mwo mu twomu yere. 22 duktangkako mu neyereu, min naci, yilam win, kambo biwineu. 23 ci moremi, mu more me. nabe ci yilam win, na dorbitinero nyumom mwo mu twomyere, na cwici kambo mu cwiyereu. 24 tee mi cwiti nubo muneyereu a no kange mo fiye mi wiyeu, nacito duktangkako mu neyereu. wori mun cwiye ki kabo ywelka dorbiner. 25 tee wucakkeu, dorbitinero nyom nenbo, la min nyumom nen, labirombo nyimwom mwo mu twom yere. 26 min dokci cin nyimwom den mwero, man yitenci na cwikako mu mameneu na morece, mi keneu nan no more ce.”