Dimero 3
1 La Yecu yila ten mor bikur waber la nikange wo Yecu kanko nom-nokeu. 2 Nubo kangem cii cinen ten niwe naci to keno can tam niwo ki kakon fobka di na ci mwelcinen ti dor.
3 Yecu yimom kanko nomnowen, kwentittiye tiber nobero gwam. 4 la co i nubo ki daten a ma dikero ken ki kakuk fobkak, kaka a madiker yorbeu, a cer dume kakaa twal dume? la cin kumangum
5 La con to ciki funer, nercero kayam kaya kibi kwan duwer cin la co yi nii co, tarken kanmweko la can tarken kance kori la Yecu tamco. 6 La faricawa ceri wulom-wulom yaken fiye nubo lo Hiridu wiyeu la tokkangum nure wo ciya twalum co tiyeu.
7 La Yecu kange bibei tomange ceu ci yaken koncaci la nubo kila bwang cinenten, tabti Galili kange Yahudiya. 8 Tabti Urcalima kange Edom kab kange Urdun kange kentankako Tayau kange Cido. La ci nuwa dikco matiyeri nubo kila bou cimen.
9 La ci mwe bibei tomangeb ceu a docimen nabire mwenge biduware a timtiye worinubo kila, kati yilo ci kwenan cinenten. 10 Con too nubo kila kila, wo nubo twirau doti kawo naci kem bwiciu.
11 No na kelkelibo tocori ciki cung cung kaaco ci kwa kiyange kibi kwan ciki mo bi bwe kwama. 12 La con yi cikibi kwan ci a dok re nubo a nyomom co.
13 La con kwiken dor banged, la con co nubo co cui tiyeu, co ciya cinen. 14 con cokum kwob cilombo yobeu (con co cibibei tomange) buro a yiti kange ceu, naco twom ci naci tok fulen kereroti. 15 Con ne ci bikwan kerer wo ci a cokum kelkelibotiyeu. 16 Con cokum nubo kwob cilombo yob, won caminu co ne co dendo Bitru.
17 Yakubu bi bwe Jabadi kange Yuwana yii Yakubu, wo ca ne ci dendo Buwanarji no co bibei kunye. 18 Kange Andirawu, kange Filibu, Kange Batilomi, Kange Matta, Kange Toma, Kange Yakubbu bibwe Alfa, Tadawu Caminu bwekananiya. 19 Kange Yafuda ikariyoti wo a miye co tiyeu.
20 La con doken mor luwe nubo kila kicangeu yila bourengu mwerti wo dokci ci cabo cariye. 21 Nubo lo ce nuwa nyori, co ci ceru we naci tamco, ci tokti ciki, mani mor dume nece. 22 Nob mulankabo yirau Urcalimau, ki ba'al zabu kwiken dor cere, kibi kwan liya kelkelir co cokan kelkelib tiye.
23 Yecu cou ci fiye co wiye, la yici dangeke ki, bwe kelkele a cok bwe kelkele nyi? 24 La nyo na liyar an tikan bwiciri, liyardo co manki tika. 25 No na luwe yalkan bwiti ciyeri luwe co mani a tii ti.
26 La no bwekelkele kung dor ceri nin ten yalkangum ri mani a titi tak, ciile ceu beken. 27 Nii mani a doti lo nibi kibi kwan na yem kulen do mor luweu, kebo kiwo ca bwabangum na'a ni bikwaneu. na nimre co yem kulendo mor luwe ceu.
28 Kibi com maa yikomti bwiranker bibe ifire maneu an to tabum ciko, kange ketito bwirko wo ci tokkeu. 29 Nii wo na tok kero bwir dor yuwa tangbaek kwamereri, mani a fiya tabkati, la mani a ma bwirangkero ti tak bak ni bak. 30 Yecu tok wori ciyico tiki con wiki yuwa kelkelek.
31 La neece kange yitub cebo bou tirangum kale, lacin two cimen ki nyiyal co a bou. 32 Nubo mwerum kentangum co, coci yico ker kinee mwe kange yitub mwebo wo fo kale, ci donenti.
33 La cin karcimen we nemi kange yitub mibo? 34 La yila con to nubo yii kentangum ceuri, yici ki nemi wo kange yitub mifo foo. 35 Niwo ma dike kwama cuitiyerii ni co yim, kange kor-yami kange nemi.