Dimero 4
1 La con ter merankako kong caji. nubo kilakila mwrum wi kentangum co, ta con doken mor nabire menge mor caji con yiken morcer. Nubo mwerum wiyeu yim ciye dukle kong caji. 2 La co merang cinen dikero ducce ki dangke, mor merangka ceko con yiki.
3 Ko to cinen nii fike kange yaken fik dumek. 4 Co mor waka dumek ri, kangem dumembo yarangti mure bilibeteni bon mirangum. 5 kangembo yarangken fiye ki tetten, bitine cuwabo.
6 La kakuko kwiuri cin comam, wori ci manki niye niye ken cin kwicim. 7 kangembo cin yarken mor cuiwakkek ci dwiyang ken tiwi la cuiwakko cakkangum ci, cimabo nuni.
8 Kangem dumebbo yarangken bitine ken kwen tuu duyangi ma nuni kangembo bilako kwini taar, kangem bo kwini nukkun, kangembo kwini kwob. 9 La yi ci niwo ki tu'u nuwakakeri anuwa.
10 La Yecu ki kwaceri, nubo bi dom knge ceu kange kwob cilombo yobeu, cin me co diker dangke wo nung tiyeu. 11 La yila yici kumeu ciya ciya cumenko nyomom yur ker liyar kwamaro, nubo bro mani more kumeu ciyeu kero gwam kan danke. 12 wori to ka ki nuwe cin tom, laci nyombo, nuwakako cin nuwam fire ci bo, kati ci yilamri tabcinen bwirangkeu.
13 La can yici ka nyombo danke wa? la ka nyom tangnim dankembo fiyang? 14 Nii fikeu, co ker kwamaro co fitiye. 15 nubo brom yarong nureu cin nubo fiti kero mor nere ce, laci nuwamri, kuta bo bwekelkele bou bon tum kere fi mor nee ciyeu.
16 Nyo tak nubo brou cifii mor tetteneu, ci nubo na nuwa kero danjangri yoki for nerer. 17 ciyeu la ci manki niti, manki bikwan, no dotange kange bune bou ki kero wori can candowo cin an yarum.
18 Brou ci worombo yaranken mor cuiyakkeu, ci nubowo cin nuwa kereu. 19 La dikero fo kaceleweu, kange biboler cuiyekar, kage kum kange kangem dikerem cin doken cin cakkangum kero nercireu, cii manki nagen. 20 Nubo woro ciyar dor bitine keneu cii nubo nuwa kerceri cin yoo naci ma nagen ciko kangembo blako kwini taar kangembo kwini nukkun kangembo kwini kwob.
21 Yecu yii ci kom bou ki kira mor luwe na kom cumom ki bulen kaka kati buwak kwangnik? kom ki bou ciko mor nako tikken fiye timtiyeu. 22 Kange diker mani yuramyurange wo mani a nyomtiye, nyo tak kange yurken maniwo mani a tokti tareu. 23 Nii kitu'u anuwakau anuwa.
24 La cin yici ki kum cwatu naku nuwa dikero mwanuwau, kwele mwa cwa cikeu ciya cwa mwen ki kwele cwoo yila yuk mwenten. 25 wori nii ki dikereu ki yok cimenten yok, nii man cikeu an yom cinen na yok nii cikeu nenten.
26 Con yiten ci liyar kwamaro kino na nii fiidum diker bitineu. 27 Bi dabi kweni dumbo kiu, dwiyom ca nyumbo keno ma nyiri. 28 Bitineu kibwici kinem cari nyo, kii kako co kabako. 29 Na doro na nimre nuni ken. No na cori to bimdi can tubi lure co kiyem ciko cancan dowo cwakiya kon lam.
30 Yitenci kinye ba bongang liyar kwamaro ti cike? kaka ki dangke wini a dango ti cike? 31 Na nun nyincine, no na fii cori co bi duwareu mor nuni dor bitinereu. 32 Na fim cori ki dwidwi la tangnim tinimbo mor kiyeu, kani ceu ka dur wo bilibeu ki yulang tende locio wiyeu.
33 Kange danke kla-kla na brou co yi cki kere dong dong kange yomka ceko. 34 ma coyici kange diker ki tok kin danke, na ciyim cungari co ki fwetang-fwetang bibei tomangece nen dikero gwam.
35 Kidiye ciro kimeri layici bi yabken firen dinge wurendo. 36 Lacin dubom nubo mwerumeu cin tu Yecu mor nabire mwenge kange ci, kangem nabire mwengem bo kange co. 37 La yunwa mwengeko kwam kwameu kwenu kange mwelankako mwelantiyeu diikenti mor nabire mwegero nin, wo kiyang nabire mwengeu dim ki mwem.
38 Yecu wi mor nubo yim wii nabire mwegnero neneu, la dumbo tuu co dorkuncalar ci yung co nii merangka, mwa yumbo kambo yin darum bware ka? 39 La Co yuramdi La ci tok ker kange yuwa ko, ki “Atiyo” La yuwako tacemendi, luma bwocemen.
40 La cinyi ciki, yee bwiye kom cwatai tiye? kom manki belingker ka? 41 La bwiciyeu tum katai la ciki tokange bwitice mwewo ar kange yuwako, kange caciyo neco dur.