Dimero 6
1 Nobom ci con dou cinanlorciye, bi bei tomange ceu bwangu co. 2 Bi diye fobkako bo con do bilkur waber co merang cimenti. Nubo duce nuwa meranka ceko diger nyomanka tam ci. ciki fiya merankakowo fee? Yilen do wini kwama nece nye? nangen nyomanka ko wini co mati ki kang ceke? 3 Kebo bibwe nii kwanka kuweko wabi bwe maryamu, yii Yakubu kage Yoci kange Yahuda kange Caminu? Kebce bo natubo wo bo wari kange ci? ci nuwa bo luma nerciyer ki Yecu.
4 “Yecu tokki nii dukume mani le dur, ki le lo co kange curnukur cer kange naniya cek. 5 mabo diker nyomankar wi, kan nob nyo bi dob wo co yo cimen kange ci fiya luma. 6 Bwini bilenker ciye neco nyomka. la co cu curnukur co merangti wi.
7 La con co kwobculombo yobeu con tom ci yob yob con ne ci bikwan dor yuwatangbeko bwir. 8 Werang ci ciya ture kange diker na yame ce kand dang cari man cwaye man, kiyemer man mor bila ce. 9 Ci ya du kan taa ciya dure belle yob bwi ci.
10 Yici tano kom do mor luweri ka yimwi luwe cuwo nen, bo kom kwenti. 11 Na ko ya kange luwe ci kokomeri kom ferum kwero na kume keu, a yilam warke dor nubo cinan loro cuwo.
12 Cin ceri ciyi nuboti, ciya yioten bwiranker cero. 13 Cin cukum kelkelito kila, cin belti nubo nen duce nuwa twirak ciye ko dim.
14 Liya Hiridu nuwa nyo den Yecu ylam nyomom nyome nubo nin gwam. kangem bo yiti ki Yuhana nii yumweti kweni tuwe co diker bwi ci maran nagen nyomankako wo ticinene. 15 Kangem bo yiti ki Iliya nyo na wo kangem yiti ki win mor toka dukume
16 Hiridu nuwa wori con yiki Yuwana wo ma mwotum dore co kwene ka? 17 Hiridu doki a ta Yuhana na merken fucina ki ker Hirodiya (wii Filibu yice). Na co nam co.
18 Wori Yuwana yi Hiridu ki dabo ca na wi yice. 19 La Hirodiya tii ner na co twalum Yuwana dila mabo. 20 Nori Hiridu nuwa Tai Yuwanati con Nyomom Yuwana nii wucakke take cakcak. Hiridu ciya bo knage dikero a fiya Yuwana. na co nuwa fulen kerero Yuwana toktiyeu funer cero kweni kange nyo ki furwor neret coki cuware tuu nuka ceke.
21 La hirodiya fiya da can ma diker co cwi makatiyeu kakuk boka ceko kentangu Hiridu co cika, nubbo durko ma mangenti mor liyare ceu, kange nubo durtinimbo mor Galili. 22 Bubiya Hiridu yelyilako yori Hiridu kange fabubcebo nen Liya yi bubiya ca tok diker co cwitiyeu man nenen.
23 Con ner cinen ki ye co cwitiye, bwen Liyar cerdi can biyeri co nen co. 24 Ceri yaken ya me nece “Ye ma yi coti ca ne yere?” La ki dor Yuwana nii yuka mwem me. 25 Bubiya wo yilau wulom mor kuwe nubo mwerum wiye ki a neco dor Yuwana nii yuka mwemek mor fantilange.
26 Ko liya kambo ken, co manki diker maka kweri co tum nor kabum nob nangeneb ceb. 27 Liya twom nii bwa dak tiye ca ya ca bo cinen ki dor Yuawanako. 28 Nii bwa dak tiye ya matuii dor Yuawana ro, furcuna nyou fantilan bo ne bubiya, bubiya ya nee nece. 29 Bibei tomange ci nuwa Nyori yatu bilendo fwerum tuwe.
30 Bibei tomange bo Yecu nen cin yi co diker ci mane gwam kange diker ci merange. 31 La cin yii ciki, kom ya kom fubom bikole nii maniyeu, wori nubo yati yilai, ci fiyabo fobka, tenkan caka cari. 32 La cin ceri mor nabire mwenge ki bwitici.
33 Nubo dutce tom ci yaken ti, cin yomom ci, la ci cerangum cinan loronen ka cwak, ci yulum ci. 34 Boka ceko kon caciYecu to na bom nubo kila, la co cii ci, cina kwametinin manki nii bi yuware. La con yoten ci merang cinen dikeroti dutce.
35 Kambo me domeri bibei tomange ce bou cin yi co fiye wo cungakin, wo me dom. 36 Yo nubo brombo a yakenti faya naci do cinan lor kange, cunnukur na ci do diker ciya cati bwiti cii.
37 Kar cinen kom ko neci carito, La ci yice ya nyan tiyenu carito na cule kwini kwob yob na nyo ne ci, ci cam me. 38 me ci ki cwen carito nyi kom cike? kom ya, ya kom tou “ya ci touri chwendo nung kange jinge yob”.
39 Kom yi nubo a yiken bitine dor yerako yiber. 40 Ci yi wenange, wenange kangembo kwenii kwob, kangembo kwinii nug. 41 La con u cwen carito nug kange jinge yob, con kunken dor cer con yoti bibwiyer wi, co kiyangum cwen carito con ne bibei tomange ce na ci kabkan nubo nen kwarub.
42 Gwam ciye cin ca cin bwam. 43 Cin morang fiti ce kumeu cin dim bulendo kwob cilombo yob kange fiti jinge. 44 Nubo ca cariteu cin lam bikate nung.
45 Can nawo co yi bibei tomange ceu ciya kwinken nabire mwengeu ciya tiken kab nimre co bo, ciya ya Baitcaida. ce con tim naco yo nubo. 46 Bwiko ci cuwe ri con kwiken dor ban-nger Kwobka dilo. 47 Me dom, nabire mwenge tiber wimar, ce co dor banger ki kwa ce.
48 Co to ci, ci nuwa dotange ti, yuwako yuwamci yam. keno lam nar na kwomce ce la con bo fiye ci wiye, yakenti dor mwenger, co citi na co cuken kabum cem. 49 Di cin to co yakenti dor mwenger la ci kwati keno kelkeliri, cin kwa kiyange. 50 Gwam ciye cin tomco, tai to tam ci. can nawo con tok ker kange ci coki, kom ma bi kwan neret kom nuware tai.
51 Doken mor nabire mwenge wari kange ci, la Yuwako tam figlanka ciyeko, diker nyomankar tam ci kambo kem. 52 Ci ynombo ker cwen do. Nyori ner ciyero kiyabo.
53 Di la cin yabum cin yaken biten Janicarita co ci dok nabire mwenge nin gwelmare. 54 Ci cerou ti mor nabire mwengeri, nubo nyomom Yecu. 55 Nubo yala ka cwak mor curnukur cit, ya cin borangu ki nubo ki twirakeu dor kwang ni ciye cinen fiye ci nuwa co wiye.
56 Fiye gwam co dowe cinan lor kange cunukur, mor bitine cuwo ci bo ti ki nubo nuwa bo luma, fiye miyaka kange tiyenka ci kencoti na cin tai bwi belleceu, gwam nubo tai yange cin fiya luma.