Dimero 12
1 Yecu yo meranka cinenti ki dange, coki nii kange wii twi take ce, kwarum, con wob buwak yamka? biti kam no maka naneg mor take. lam cuken bitine. 2 Cwakiya law con tom kange ya ayocinen bitungtunge mor take. 3 Nom takebo taco buk cu ywico kam koni.
4 Yila tunten kange cange cokene cin nuwa cie cin necoder. 5 Yila tunten kange cin taluco nyo ci mati kange kiumebo kila, kila cinen bu kumbo cin twarum kangumbo.
6 Bi be tomange nuna yorin cin yarken citikom. bi nine yarken ki tikom bitine wori taito tamci. 7 Cin yi bwiti ciye tii won co ni cu cwitiye bo tairum cu nabo ten kwarito.
8 cin tarum cin merken co mor take. 9 Laye ni take amatiye anyom knke nom tomebo yila anneken kakumbo takeu.
10 Yori kom kiyebo diker bi fumerowonen terowo nom mukako kowe co biya yilam tero kentiye. 11 woro ceru fiye kwama wii nye yori kabo nuwege. 12 Na wo nyori nubo dur yahudawa kwa diro ti ki ciya tem Yecu wori kercero co tontiye dorcer laci cotai nubero.
13 Cin tun kamum fariciyawa knage Heriduyawa naci ci cninen cito mor kerceronen. 14 Ci bo cinen ci yiki nii merank nyo nyumom, yo nebo kange, kange nii mwu nung bo cwika dore ti ber nober moki meranka nure kwama. yori kabo nyo ya kaicar kiyemer dorerka? nyo ya co, kaka nyo ya core ka? 15 Yecu yubom muren ciro layi ciki ye kam cuyayeti kombou ki kemro nan to.
16 Cin bo Yecu nen ciko wing la meci ki cerkan we woro we wiye? cin yiki Kaicar. 17 Yecu yi ciki kom ne kaicar dikero yiam na kaicarecu. kom ne kwama dikero yilam na kwama ceu.
18 La cadukiyawa nubo tonki kwan ka? maniyela bo cinen meti ki. 19 Nii meranka monca murank yinen ki nani kece bwiyameri dubanti wice wiyeri bobo bwe kake ceri kece ayiti nawiyenen, na yo kece nen dumbo.
20 Cibi niber nikaba tu nawiyeu la buyam yobo dum. 21 Yo beu tuken bwiyam yobo dum tareu tuken yobo dum. 22 Niberou yobo dum la nawiyeu bwiyam. 23 Gwanka nubo bwiyam naci gwaniri wiwe ayila tiye? wo gwamkume kom tuco wikeme.
24 Yecu yi ciki wo keboker wori kom yom bo ker kwamaro kange bi gwan kere. 25 No ci gwinum ci bwardi mani ciya nati, mani a naciti nakati ciki no na bibai tomangeu wucake.
26 Dor nubo bwiyam an akwan tiy, mo kebo mor bifumer mucaka, dige bwi kume, kambo kwama toki yi co ki mo kwama Abrame kange kwama icaku, kange kwama yakubu? 27 Co kebo kwama nubo buyam buyam con kwama nubo ki dume mon lerab.
28 win nob mulangka bou na co nuwa kero lan to Yecu ciya cinen yora. Me ciki mor werfumer cowini yoryoreu gwame. 29 Yecu yici dikero kendo lau nuwa Icreal teluwe bwe kwama cowin. 30 Cwi kwama kicur mero kwam ki dume me gwam, ki ner mero gwam kange bikwan mero gwam. 31 Werfumer yobeu co wo, cwi ni bi dom kange meu, nawo mo cwi dor mwero tiyeu. Werfumer mani kwami naweu.
32 Nob nonka be werfure yora ni mulankako ni kange mani wo la ceu. 33 Kom cwico ki ner kumer gwam kibi kwan mor, ki dume win, cwi nii bidom kange mweu inla tuka nwing. 34 Yecu to co yici kero ki yilan, co layice mo bo kange liyar kwama, buko wuro kange ni me co bo diker tak.
35 Yecu kari fiya co ci merangti bikur wabere yiki, nyi nob mulangka warfumer ci yi Kritti bi bwe Kwamaka? 36 Dauda ki bwico mor yuwa tangbe kwamak ko wuccakeu, yiki 'Teluwe mi yiken kan catiyer miik no jukum, kunka dorek nob jukum, kunka dorek nob kiyeb mweko mor nawori nyimde. 37 Dauda ki bwico co cou ki Teeluwe la amanyi Kritti ayila bi bwe Daudatiye?
38 Mor merangka ceko nin ye kiki, kom ma bati ki nob mulangkab, wo bilang duka bilenko cuwe mer lamu a yarum citi fiye mekak. 39 La cin wiki fiti yime ken mor bikur waber kange fiye neka durek fiye caka. 40 Tak ri ci yorangum loni tatub kwalebo ri ciki kwob dilo cem cou nubo nato, nubo buro an fiya dur.
41 La Yecu yiken kwele lume to lume mako ti nubo netiu. 42 Nubo cwiye cwiye kira cor kemeo ti duce la nawi bune anini ce nyo yom cwiken kwolo ruma.
43 La co nubo bwanka ceka ki mayikom ti diker nawin bune mor kwele luma la nuboce gwam. 44 Ciye cinen mor woci cike cou ne dekewo co cike na bi duware.