9
1 la Yeecu cukentiri, con to ni kange ci bo fukma. 2 bi bei tomange ceu me co, “nii meranka we ma bwiran kere, co kaka tebceb ka, ci bo co fukma? 3 Yeeu cicu ci, nii kange mabo bwiran ke, nii wo kaka a tebceb, ma nyo na nangen kwamaro cerkangu cinen. 4 Tam nyo bi ma nangen niwo tomu yere fiya kakuko wi. kume bouti wo nii mani a nangen tiyeu. 5 mi kale buri yeu, mo mi filang ka ko.” 6 bwiko Yeecu dim tokka kereko wo gwam ri, con twom bitom bitine, luwo muro, con beltiti. nuwe ce. 7 con yi co,”ya nerum karum kacuwe ci loam” (dike dendo nungeu-”tomi) na wori ni wo ya nirum, yilanu ti oi. 8 la nubo bi dom kange niweu wo to co kutangbeu ken kini tiyau, me “kebo niwo ki yire fo ken kini tiya ka? 9 kangumbo “kio” kangumbo ki ke cobo cerkangka, la con yi ci, “nmo” 10 cin yi co, “la manyi nuwe mwe wumome?” 11 con karcinen nii wo cuwo ti ki Yeecu, coca luwo muro beltiti nuwe mi, la yiye ki ya yan mirum kacuwe ciloam, o ma ya nirum di ma fiya toka. 12 cin me co, “fe nii cuwo?” cin karcinen ma nyombo. 13 cin bou ki niworu no fukmauFariciyawa nin. 14 la bi di fobka Yeecu luwe bitine wumom nuwe ce cike. 15 Fariciya me co tak, manyii ca fiya toka? con yici, ci yoti mur nuwe, ma nirum cn mi totiye.” 16 kangum Fariciyawa ki, nii wo bou bo kwama nin, wori ca nebo dur diye fobka.” kangum bo ki a manyi nii bwiranke a ma yirombo wotiye? la dor ciro tikangum. 17 la cin me ten fukma wo, ye mwa tok dor niwore, wori co ca wumom nuwe mwe?” fukma wo yici ki con” bwe tomange, kwama.” 18 Yafudawa bo ciyabo nii wo fukma, la cin fiya toka no teb cebo bou bo ri. 19 cin me tebcebo, “wo co bi bwekime ka bo fukma ka? la cane ko totiya? 20 tebcebo ciya ci,” nyon yimom wo bi bwe nye, nya bowe fukma 21 cane ko ci totiyeu nya nyombo kange we wumom nuwe ceu nya nyombo ki me co cin duyom. can tokker dor cer.” 22 tebcebo tok dikero wo nyeu, wori ci cwa tai Yafudawa ti. Yafudawa ciya no nii wo ciya kange co ki kiritti ye ri, ciyan cokum co bi kur kwama urcalima, 23 nyo ri tebcebo yi ci ki “cin duyom, me co” 24 la cin cuwo teng nii wo na yobe ce wo fukma, cin yi co, “caklang kwama, nyon nyimom nii wo nii bwiranke. 25 ni wo kar cinen, “ma nyombo no con nii bwirang ke ri, dikero wiin ma nyimeu, “min fukma can miti toi.” 26 la cin yii co, ye co ma mwene?” ca manyi ca wumom nuwe mwe?” 27 con ciya, min yim kom kican, la ka nuwa bo. ye bwi la kom cwiti na nuwa cannen? kom cwibo kom yilam be bei tomange ce, ko ti cwika? 28-29 cin toran co ki, “mon nii tomange e, nyeu nyon nob tomangeb mucar nyin nyimom kwama tok ker kange muca, la nyombo fiye nii wo bou ce wiye. 30 nii wo ciya, ci ki wo la bi kwang” kom ki ka nyombo fiye nii wo bou wiye, la co wumom nuwe miye. 31 nyon nyimom kwama mani nuwa nob bwiran ke, no ci cinti ki a ma cinen dike ci cwitiye ri, an ma cinen. 32 ka cikko ci ywel kaleu, ba nuwam bo wi ki kange nii wumom nuwa nii ci bo fukmau. 33 nii wori bou bo kwama nin, ma ca ma kange diker ti.” 34 cin yi co ki, “ci bou nen mor bwiran ke, la muki merangum ki nyoka? la cin ywabken co kale. 35 Yeecu nuwa ki cin ywam co bi kur kwama urcalima ri. con fiya, la con yi co,” mun ciya kange bi bwe nifire ka?” 36 con ciya co ki, “we teluwe cuwo ma ne bilenketi cinene?” 37 Yeecu yi co, “mun tom co, nii wuro yinen ker tiye.” 38 nii cuwo yi co ki, “teluwe min ne bilenke.” la con wab co. 39 Yeecu ki warke bou ki co kale we, na nyori wuor tobe na to kange buro towe an yilam fukma. 40 kangeb Faricawa wo kange ceu, nuwa dike buro ri, me co, “nyon fukma ken ka? 41 Yeecu yi ci, no kom fukma ri mani ka ma bwiran keti, la can kom yi ki kom ti toi, bwiranke kume nyim wi.