19
1 Yeecu do yarico la cukenti morece. 2 Nikange wi deu cero zakka, dur nobo yo dortiye, nii cwika, 3 Con mani no co to keno we yecudi. La co dol bo toka wor, nobo durce, take con nii bi kwen. 4 Laco cukken kab ya con kwiken tii nyincin naco tom co, wori Yeecu acuwi fonure cuwonin. 5 Kambo Yeecu lau weyeri kung nuwe dii layico ki zakka yi rau wulom daten mwo da lomo. 6 La yilau wulumm-wulum yuwo co ki fuwor neret. 7 La gwam ciye cin to wori, ci ma fwennati ki, ya fura lo nii bwiranke. 8 Zakka kweni tii, ki to Teluwe, man. Kabkangum cweka miko more yob nane fuwa wine tana man yodiger nii cum wo ma yotiyeri, ma yila neti kiriti na'ar. 9 Yeecu yi coki duwen fuloka bou fo luwe wurini nii co bi bwe Ibrayim. 10 Bi bwe nii bo na do kange fuloka nobo leme. 11 Di di nuwe digewo digewo nyer. Con yoten coti tokki ki danke, wori co bi dom kange Urcalima. Cin tuken liyar kwamaro biyeken nawo. 12 La con yiciki nii dur cu bitine kange, ya ca yo liyar na co yilam. 13 Con co, cangace kwob, la yi ciki kom yila kangi, ko tiye kom miye nakom fiya mwen dorcet, mimale yilau. 14 La nobo loce ko co, cin twom nob bwiko cek ki manya ciya ti niwo a ca ciyar dor nyer. 15 La ci ne nii wo liyoro, kambo co bou lo weri co tomi ki ciya cucine ne congetini na co nyomom kiyemero co ne ciyeu ki ciya yila kalakangtiyeu. 16 Wi kabako be cinen ki Teluwe fam mwem bo we ma fiya mwen dorcet, fambo kwob. 17 Liya yi co ki dong dong canga ken, wuri mo, maken dor dike bi dure, man nenen tako cunnucut do kwob. 18 Na yobe ce bo yitiki fam mwembo Teluwe ma fiya mwembo fam bo nung. 19 Liya yicoki tom cunnukirning mwo tamciko. 20 Na taarece bo yitiki, fam mwembo wo man yo ken co yora mor kulene, 21 man nuwa tai mwe to, wori mor ni funere, moki to tike mo yobe, mo biye dige mo fii be. 22 Liya yi co ki ki ker mwer ma mamwer bo langtiye, mwo cange bwit mo nyomon moki mo man nii maki to re dike ma yobe, 23 ye bwi mo yobo ki kye miro fiye bini kiyeme no bwiko ma bori na yo co ki mwen. 24 Liya yi nobo tin wiye, kom yom fam bo co tan cike, kom niken niwo ki fam bo kwobbe. 25 Ciki Teluwe, wii ki fam bo kwob. 26 Miki niwo ki dikereri, cin yok cinen ten, niwo man cikeri an yom tangnin bo cine nen. 27 Ki nobo biro koki yilare liya ciye kom bo ki ci fiyemi wii na twallangum ci fo kami. 28 La kambo co to kan nyeri cui ken Urcelima. 29 Kambo cibo bidom kange Betafaji kange Betani dor bange ci coti ki zaitun, co tom nob bwangka coko nyo yob. 30 Yi ciki, kom ya cuinukur do wureno ka kome. No com yari kanto be gelba kange tekum we kom kwiu. Kom bou men ciko. 31 No nii kange me kom ki, 'Ye bwiyi kom kwi tiyeri? kom yi co ki teruwe cuitiye. 32 Nobo biro cu tom ciyeu yaci, fiya be gelba na wo Yeecu yiciyeu. 33 Kambo ci kwi be gelba tiyeri, nob gelba me ciki, ye bwi ci kwi gelba tiye? 34 Ciki teluwe cuii tiye. 35 Ci bo Yeecu nin ciko, cin miti kuleu ciye ro dor be gelba, co ci kun Yeecu ci yoti dorcere. 36 Kambo yaken tiyeri cimiten kulen ciyero ti dor nure 37 Di con dedom yirakako kong zaitun, la nob tomange ceu cin ter bilantumbo ci wab kwamati ki diro dur wori nangeu nyo mamka ci to we. 38 Bibwiyer lamiyo fiye liya wiyewo boti den Tere fuwor neret firen dii kwama kange yorkako wo na duk kakoce. 39 Kangum Fariciyawa mor nob mwe kanka nyico ki ni murangka kwanan nob bwingka mweko. 40 Yeecu yilci miyikum bi rin keti bwenteno nobo biro kumom di terentiyo ki bwiyici ciya bi lange 41 Fiya Yeecu bou bidomri la ci lam bero cori la com ciwiyeu dor cer 42 tok ki, waki kom nyomom dike abou ti ki furnare di dila cumom nuwi kime mani ka to ti. 43 Dila diye boli mwinen, wo nob ki Yeecu mwe, ciyan mu ki yalange kentangum nen, ciyan kwenang mwenten culang ko gwam. 44 Ciyan kun kom bitine wari kange bi beiyo lomwe. Mani ciya dob kange terti dor kecer wori mo kabo bati fiya kwama cwinco tiken nenen. 45 Yeecu do bicor wabe co la tir yuwanob miyankake, 46 yi ci ti ki mulangum mulange lomi a yila lo diko, kom yilam bwak nob kwiyeb. 47 Yeecu wi merang kang kang mor bikur waber. Dila dur wabero kange nob mulanka kange nobo dor noberoci cwiti na ci twallumco. 48 Di la ci fiya bo nor maka, wori nobo cuwati ti cinen kambo ken.